
УЧИТЕЉСКО ДРУШТВО НИШ

расписује конкурс за

11. РЕПУБЛИЧКИ ФЕСТИВАЛ

„РИЗНИЦА ТАЛЕНАТА“

Ниш, 8.мај – 9. мај 2027. године
Право учешћа на Фестивалу имају ученици основних школа од 1. до 8. разреда са територије Републике Србије, као и ученици основних школа из региона, који могу учествовати у ревијалном делу Фестивала.

Тема овогодишњег Фестивала је:

„МОЈ ГРАД, МОЈА ПРИЧА“

Фестивал обухвата следеће категорије:

1. ЛИТЕРАРНИ ДЕО КОНКУРСА

За најбољи поетски и прозни рад
Број радова једне школе није ограничен, али се подразумева да ће ментори извршити селекцију на нивоу школе.

Радове треба писати ћириличким писмом, у Ворд документу, фонтом Times New Roman, величине слова 12, уз обавезно навођење података о аутору, разреду, школи и ментору.

Радове слати на имејл: ud.nis.riznica.talenata@gmail.com са назнаком: За Фестивал „Ризница талената“.

Напомена: Један документ – један рад. Литерарне радове није дозвољено слати поштом.

2. ЛИКОВНИ ДЕО КОНКУРСА

За најбољи ликовни рад
Број радова једне школе није ограничен, али се подразумева да ће ментори извршити селекцију на нивоу школе.

Дозвољене су све ликовне технике, а величина блока треба да буде прилагођена узрасту ученика.

На полеђини рада обавезно навести податке о аутору, разреду, школи и ментору.

Радове слати на адресу:

Учитељско друштво Ниш
поштански фах 91
18106 Ниш
са назнаком: За Фестивал „Ризница талената“.

3. ДРАМСКИ ДЕО КОНКУРСА

За најбољу дечју представу
Школу у овом делу конкурса може представљати група од највише 5 ученика, узраста од 1. до 8. разреда. Групе могу бити мешовите.

Драмски текст који одговара теми Фестивала мора бити ауторско дело ментора или више ментора.

Аматерски снимак дечје позоришне представе, у трајању до 10 минута, објавити на Јутјубу.

Линк са називом представе и школе, као и подацима о свим учесницима – ученицима и менторима – послати на имејл:

ud.nis.riznica.talenata@gmail.com
4. МУЗИЧКИ ДЕО КОНКУРСА

За најбоље соло певање или соло свирање
Ова категорија не мора да одговара теми конкурса (слободна тема), већ има за циљ да школе промовишу своје таленте.

Композиције које се изводе треба да буду примерене узрасту ученика и школском програму.

Аматерски снимак композиције објавити на Јутјубу.

Линк са називом композиције, називом школе, именом извођача и именом ментора послати на имејл:

ud.nis.riznica.talenata@gmail.com
Напомена: Молимо да сваки снимак, са наведеним подацима, пошаљете у посебном имејлу – један имејл за један линк – ради лакше прегледности и рада жирија.

5. ПЛЕСНИ ДЕО КОНКУРСА

За најбољи плесни пар или групу
Ова категорија не мора да одговара теми конкурса (слободна тема), већ има за циљ да школе промовишу своје таленте.

Дозвољене су све врсте игара у пару или групи, са највише 5 чланова.

Групе могу бити мешовите и сачињене од ученика од 1. до 8. разреда.

Аматерски снимак објавити на Јутјубу и линк са називом плесног пара/групе, именима свих учесника, називом школе и именом ментора послати на имејл:

ud.nis.riznica.talenata@gmail.com
6. РЕВИЈАЛНИ ДЕО КОНКУРСА

За основне школе из региона
Ова категорија пружа могућност учешћа основним школама из региона које желе да се пригодним програмом, у трајању од 10 до 15 минута, представе у завршном делу Фестивала.

Школу могу представљати ученици од 1. до 8/9. разреда, највише 10 ученика, у пратњи највише 2 ментора.

Припремљени програм објавити на Јутјубу и линк са називом школе послати на имејл:

ud.nis.riznica.talenata@gmail.com
Школе које учествују у овој категорији биће рангиране на основу одлуке жирија. Најбоље пласирана школа биће контактирана са позивом да свој програм представи у финалу Фестивала.

Тој школи организатор обезбеђује смештај и храну.

ЗАВРШНИЦА ФЕСТИВАЛА

Фестивал се одликује јединственом завршницом која је такмичарског карактера и у оквиру које ће се за најпрестижнију награду – НАЈБОЉА ШКОЛА СРБИЈЕ – борити 6 школа.

Шест школа које ће учествовати у завршници Фестивала жири ће изабрати на основу бодовања и успеха (освојених места) у наведеним категоријама Фестивала.

Све категорије су равноправне за пласман у завршницу Фестивала.

У полуфиналу ће се представити 6 школа које ће првог дана Фестивала приказати своје програме, а другог дана биће проглашени победници Фестивала.

Полуфиналисти ће, поред награда, добити дипломе за учешће у завршници Фестивала, док ће прве три школе добити дипломе за освојено место и вредне награде.

Сви ментори награђених ученика добиће захвалнице за учешће на Републичком фестивалу, за посебно ангажовање и труд уложен у стваралачки рад деце.

РОК ЗА СЛАЊЕ РАДОВА
Конкурс је отворен до 15. 4. 2027. године.
НАПОМЕНА

Пристигли радови остају својина организатора, који задржава право њиховог објављивања, снимања и коришћења у циљу промоције Фестивала.

Организатори препоручују менторима да, пре слања радова и снимака, затраже сагласност родитеља/законских заступника за коришћење материјала у непрофитабилне сврхе.

Контакт особа за додатне информације о Фестивалу је:

Ана Младеновић (идејни аутор фестивала) 

060/0251652, anamladenovic66@gmail.com
